CELEX: 32013D0015(01)
Language: lv
Date: 2013-06-21 00:00:00
Title: 2013/357/ES: Eiropas Centrālās bankas Lēmums ( 2013. gada 21. jūnijs ), ar ko nosaka pasākumus, kas vajadzīgi ieguldīšanai Eiropas Centrālās bankas uzkrātajā pašu kapitāla vērtībā un nacionālo centrālo banku nodotajiem ārējo rezervju aktīviem ekvivalento prasījumu koriģēšanai (ECB/2013/15)

Svarīgs juridisks paziņojums

|

2013/357/ES: Eiropas Centrālās bankas Lēmums ( 2013. gada 21. jūnijs ), ar ko nosaka pasākumus, kas vajadzīgi ieguldīšanai Eiropas Centrālās bankas uzkrātajā pašu kapitāla vērtībā un nacionālo centrālo banku nodotajiem ārējo rezervju aktīviem ekvivalento prasījumu koriģēšanai (ECB/2013/15)  

Oficiālais Vēstnesis L 187 , 06/07/2013 Lpp. 0009 - 0012

		Eiropas Centrālās bankas Lēmums( 2013. gada 21. jūnijs),ar ko nosaka pasākumus, kas vajadzīgi ieguldīšanai Eiropas Centrālās bankas uzkrātajā pašu kapitāla vērtībā un nacionālo centrālo banku nodotajiem ārējo rezervju aktīviem ekvivalento prasījumu koriģēšanai(ECB/2013/15)(2013/357/ES)EIROPAS CENTRĀLĀS BANKAS PADOME,ņemot vērā Eiropas Centrālo banku sistēmas un Eiropas Centrālās bankas Statūtus (turpmāk – "ECBS Statūti") un jo īpaši to 30. pantu,tā kā:(1) Ņemot vērā, ka 2013. gada 1. jūlijā Horvātija pievienojas Eiropas Savienībai un tās nacionālā centrālā banka (NCB) – Hrvatska narodna banka – iestājas Eiropas Centrālo banku sistēmā (ECBS), 2013. gada 21. jūnija Lēmums ECB/2013/17 par nacionālo centrālo banku procentuālo daļu Eiropas Centrālās bankas kapitāla parakstīšanas atslēgā [1] paredz Eiropas Centrālās bankas (ECB) kapitāla parakstīšanas atslēgas (turpmāk – "kapitāla atslēga") paplašināšanu atbilstoši ECBS Statūtu 29.3. pantam, kā arī jaunus NCB piešķirtos (paplašinātās) kapitāla atslēgas svērumus (tālāk tekstā – "kapitāla atslēgas svērumi"), kas stājas spēkā 2013. gada 1. jūlijā.(2) Ņemot vērā, ka kapitāla atslēgas svērumu korekcijas dēļ mainās NCB daļas parakstītajā ECB kapitālā, ir jākoriģē prasījumi, kas saskaņā ar ECBS Statūtu 30.3. pantu to dalībvalstu NCB, kuru valūta ir euro (tālāk tekstā – "euro zonas NCB"), ir pret ECB un kas ir ekvivalenti euro zonas NCB ārējo rezervju aktīvu ieguldījumiem ECB pašu kapitālā (tālāk tekstā – "prasījumi"). Tādēļ ikvienai euro zonas NCB, kuras prasījumi palielinās (jo 2013. gada 1. jūlijā palielinās tās kapitāla atslēgas svērums), tas ir jākompensē ar ārējo rezervju aktīvu nodošanu ECB, savukārt ECB ar ārējo rezervju aktīvu nodošanu tas ir jākompensē ikvienai euro zonas NCB, kuras prasījumi samazinās (jo 2013. gada 1. jūlijā samazinās tās kapitāla atslēgas svērums).(3) No 2013. gada 1. jūlija to ārējo rezervju aktīvu limits, kurus var nodot ECB, būs ekvivalents EUR 57951042976,26.(4) Saskaņā ar ECBS Statūtos ievērotajiem vispārīgajiem godīguma, vienlīdzīgas attieksmes un tiesiskās paļāvības principiem arī tām euro zonas NCB, kuru relatīvā daļa ECBS uzkrātajā pašu kapitāla vērtībā iepriekšminēto korekciju dēļ palielinās, tas ir jākompensē ar ārējo rezervju aktīvu nodošanu tām euro zonas NCB, kuru relatīvās daļas samazinās.(5) Lai varētu aprēķināt koriģēto vērtību euro zonas NCB daļām ECB uzkrātajā pašu kapitāla vērtībā, attiecīgie euro zonas NCB kapitāla atslēgas svērumi laikposmam līdz 2013. gada 30. jūnijam un attiecīgi laikposmam no 2013. gada 1. jūlija ir jāizsaka kā procentuālā daļa no tā ECB kapitāla kopsummas, ko parakstījušas visas euro zonas NCB.(6) Atbilstoši tam ir jāpieņem jauns ECB lēmums, ar ko atceļ 2008. gada 12. decembra Lēmumu ECB/2008/27, ar ko nosaka pasākumus, kas vajadzīgi iemaksām Eiropas Centrālās bankas uzkrātajā pašu kapitāla vērtībā un nacionālo centrālo banku prasību koriģēšanai, kuras ekvivalentas nodotajiem ārējo rezervju aktīviem [2].IR PIEŅĒMUSI ŠO LĒMUMU.1. pantsDefinīcijasŠajā lēmumā:a) "uzkrātā pašu kapitāla vērtība" ir ECB rezervju, pārvērtēšanas kontu un rezervēm ekvivalento uzkrājumu kopsumma (ko ECB aprēķinājusi 2013. gada 30. jūnijā), kurai pieskaitīta (vai no kuras atņemta) laikposmā no 2013. gada 1. janvāra līdz 2013. gada 30. jūnijam uzkrātā ECB peļņa (vai attiecīgi zaudējumi). Neierobežojot termina "uzkrātā pašu kapitāla vērtība" vispārīgo izpratni, ECB rezerves un rezervēm ekvivalentie uzkrājumi ietver vispārīgo rezervju fondu un uzkrājumus valūtas maiņas kursu, procentu likmju un zelta cenas riskiem, kā arī kredītriskam;b) "nodošanas diena" ir 2013. gada 12. jūlijs;c) "ECB ienākumi no euro banknotēm" nozīmē to pašu, ko "ECB ienākumi no euro banknotēm apgrozībā", kas definēti 2010. gada 25. novembra Lēmuma ECB/2010/24 par to, kā pagaidām sadala Eiropas Centrālās bankas ienākumus no apgrozībā esošajām euro banknotēm un vērtspapīru tirgu programmas ietvaros nopirktajiem vērtspapīriem [3], 1. panta c) punktā;d) "ECB ienākumi no VTP" nozīmē to pašu, ko "ECB ienākumi no VTP vērtspapīriem", kas definēti Lēmuma ECB/2010/24 1. panta d) punktā.2. pantsIeguldījums ECB rezervēs un uzkrājumos1. Ja kādas euro zonas NCB daļa uzkrātajā pašu kapitāla vērtībā palielinās (jo 2013. gada 1. jūlijā palielinās tās kapitāla atslēgas svērums), tad nodošanas dienā šī euro zonas NCB pārskaita uz ECB summu, kas noteikta saskaņā ar 3. punktu.2. Ja kādas euro zonas NCB daļa uzkrātajā pašu kapitāla vērtībā samazinās (jo 2013. gada 1. jūlijā samazinās tās kapitāla atslēgas svērums), tad nodošanas dienā šī euro zonas NCB no ECB saņem summu, kas noteikta saskaņā ar 3. punktu.3. ECB 2013. gada 12. jūlijā aprēķina un ikvienai euro zonas NCB paziņo summu, kas šai euro zonas NCB ir jāpārskaita uz ECB (ja piemēro 1. punktu) vai attiecīgi summu, ko šī euro zonas NCB saņem no ECB (ja piemēro 2. punktu). Summas, ko pārskaita vai attiecīgi saņem, aprēķina, uzkrāto pašu kapitāla vērtību reizinot ar absolūto starpību starp attiecīgās euro zonas NCB kapitāla atslēgas svērumu 2013. gada 30. jūnijā un tās kapitāla atslēgas svērumu 2013. gada 1. jūlijā un rezultātu dalot ar 100; summas, ko pārskaita vai attiecīgi saņem, tiek noapaļotas.4. Summas, kas minētas 3. punktā, izsaka euro, un to pārskaitījuma termiņš ir 2013. gada 1. jūlijs, tomēr faktiski tās pārskaita nodošanas dienā.5. Nodošanas dienā ikviena euro zonas NCB vai ECB, kurai ir jāveic pārskaitījumi saskaņā ar 1. vai 2. punktu, atsevišķi pārskaita arī procentus (ja tādi ir), kas uzkrāti par laikposmu no 2013. gada 1. jūlija līdz nodošanas dienai par ikvienu summu, ko pārskaita šī NCB vai attiecīgi ECB. Procentus pārskaita un saņem attiecīgie to summu pārskaitītāji vai saņēmēji, par kurām šie procenti ir uzkrājušies.6. Ja uzkrātā pašu kapitāla vērtība ir mazāka par nulli, tad norēķinus par summām, ko pārskaita vai attiecīgi saņem saskaņā ar 3. punktu un 5. punktu, veic virzienā, kas ir pretējs 3. punktā un 5. punktā norādītajam virzienam.3. pantsNodotajiem ārējo rezervju aktīviem ekvivalento prasījumu korekcija1. Euro zonas NCB prasījumus 2013. gada 1. jūlijā koriģē atbilstoši to attiecīgajiem koriģētajiem kapitāla atslēgas svērumiem. Euro zonas NCB prasījumu vērtība ( 2013. gada 1. jūlijā) ir norādīta šā lēmuma pielikuma tabulas trešajā ailē.2. Pamatojoties uz šo normu un nepiemērojot citas formalitātes vai tiesību aktus, tiek uzskatīts, ka 2013. gada 1. jūlijā ikviena euro zonas NCB nodod vai attiecīgi saņem prasījuma absolūto vērtību (euro izteiksmē), kas norādīta šā lēmuma pielikuma tabulas ceturtajā ailē, iepretim tās nosaukumam; "–" norāda uz prasījumu, ko attiecīgā euro zonas NCB nodod ECB, savukārt "+" norāda uz prasījumu, ko ECB nodod attiecīgajai euro zonas NCB.3. Ikviena euro zonas NCB 2013. gada 1. jūlijā pārskaita vai saņem summu (absolūto vērtību euro izteiksmē), kas norādīta šā lēmuma pielikuma tabulas ceturtajā ailē, iepretim tās nosaukumam; "+" norāda uz summu, ko attiecīgā euro zonas NCB pārskaita uz ECB, savukārt "–" norāda uz summu, ko ECB pārskaita attiecīgajai euro zonas NCB.4. pantsSaistītie finanšu jautājumi1. Atkāpjoties no 2010. gada 25. novembra Lēmuma ECB/2010/23 par dalībvalstu, kuru valūta ir euro, nacionālo centrālo banku monetāro ienākumu sadali [4], 2. panta 1. punkta trešās daļas, Eurosistēmas iekšējos atlikumus, kas saistīti ar euro banknotēm apgrozībā, laikposmam no 2013. gada 1. jūlija līdz 2013. gada 30. jūlijam aprēķina, balstoties uz kapitāla atslēgu, ko no 2013. gada 1. jūlija piemēro atlikumiem no kopējām euro banknotēm apgrozībā 2013. gada 28. jūnijā. Attiecībā uz laikposmu no 2013. gada 1. jūlija līdz 2013. gada 31. decembrim kompensējošās summas un grāmatvedības ierakstus šo summu līdzsvarošanai (saskaņā ar Lēmuma ECB/2010/23 4. panta 5. punktu) ikvienas NCB grāmatvedības uzskaitē uzrāda ar valutēšanas datumu 2013. gada 1. jūlijs.2. Attiecībā uz laikposmu no 2013. gada 1. janvāra līdz 2013. gada 30. jūnijam ikvienas euro zonas NCB monetāros ienākumus attiecina un sadala atbilstoši kapitāla atslēgas svērumam, ko piemēro 2013. gada 30. jūnijā.3. ECB 2013. finanšu gada peļņu vai attiecīgi zaudējumus attiecina, balstoties uz kapitāla atslēgas svērumiem, ko piemēro 2013. gada 1. jūlijā.4. Jebkuri 2013. gadā gūtie ECB ienākumi no euro banknotēm un/vai ECB ienākumi no VTP tiek attiecināti un pagaidām sadalīti, balstoties uz kapitāla atslēgas svērumiem, ko piemēro 2013. gada 1. jūlijā.5. Ja ECB 2013. finanšu gadu noslēdz ar zaudējumiem, ECB šos zaudējumus pārrēķina ar izlīdzinošu ieskaitu pret:a) naudas līdzekļiem no ECB vispārīgo rezervju fonda;b) NCB kopējiem monetārajiem ienākumiem laikposmā no 2013. gada 1. jūlija līdz 2013. gada 31. decembrim – ja Padome saskaņā ar ECBS Statūtu 33. pantu ir pieņēmusi attiecīgu lēmumu;c) NCB kopējiem monetārajiem ienākumiem laikposmā no 2013. gada 1. janvāra līdz 2013. gada 30. jūnijam – ja Padome saskaņā ar ECBS Statūtu 33. pantu ir pieņēmusi attiecīgu lēmumu.6. Ja visu NCB kopējie monetārie ienākumi laikposmā no 2013. gada 1. janvāra līdz 2013. gada 30. jūnijam ir jānodod ECB, lai segtu tās zaudējumus minētajā gadā, tad papildus 2. un 3. pantā minētajiem maksājumiem veic kompensējošus maksājumus. Ikviena euro zonas NCB, kuras kapitāla atslēgas svērums 2013. gada 1. jūlijā palielinās, veic šādu maksājumu uz ECB, savukārt ECB veic šādu maksājumu ikvienai euro zonas NCB, kuras kapitāla atslēgas svērums 2013. gada 1. jūlijā samazinās. Kompensējošo maksājumu summu aprēķina šādi. Kopējos monetāros ienākumus par laikposmu no 2013. gada 1. janvāra līdz 2013. gada 30. jūnijam, kurus pārskaita uz ECB, lai segtu tās zaudējumus, reizina ar attiecīgās euro zonas NCB kapitāla atslēgas svēruma ( 2013. gada 30. jūnijā) un kapitāla atslēgas svēruma ( 2013. gada 1. jūlijā) absolūto starpību, un rezultātu dala ar 100. Par kompensējošajiem maksājumiem, kas saistīti ar NCB kopējiem monetārajiem ienākumiem laikposmā no 2014. gada 1. janvāra, līdz šo maksājumu veikšanas dienai uzkrājas procenti.7. Papildu kompensējošos maksājumus, kas saistīti ar NCB kopējiem monetārajiem ienākumiem un kas izklāstīti 6. punktā, kā arī par tiem uzkrātos procentus maksā otrajā darbadienā pēc otrās 2014. gada februārī notikušās Padomes sanāksmes.5. pantsVispārīgi noteikumi1. Saskaņā ar 2. panta 5. punktu un 4. panta 6. punktu uzkrātos procentus aprēķina par katru dienu, izmantojot aprēķināšanas metodi, saskaņā ar kuru faktisko dienu skaitu dala ar 360, un piemērojot likmi, kas atbilst jaunākajai Eurosistēmas rīkotajās galveno refinansēšanas operāciju izsolēs lietotajai procentu robežlikmei.2. Pārskaitījumus saskaņā ar 2. panta 1., 2. un 5. punktu, 3. panta 3. punktu, 4. panta 6. un 7. punktu veic katru atsevišķi, izmantojot TARGET2.3. ECB un euro zonas NCB, kurām ir pienākums veikt jebkuru no 2. punktā minētajiem pārskaitījumiem, laikus dod pienācīgus norādījumus, kas vajadzīgi, lai šos pārskaitījumus veiktu laikus.6. pantsStāšanās spēkā un atcelšana1. Šis lēmums stājas spēkā 2013. gada 1. jūlijā.2. Lēmums ECB/2008/27 tiek atcelts no 2013. gada 1. jūlija.3. Atsauces uz Lēmumu ECB/2008/27 uzskata par atsaucēm uz šo lēmumu.Frankfurtē pie Mainas, 2013. gada 21. jūnijāECB prezidentsMario Draghi[1] Skatīt šā Oficiālā Vēstneša 15. lappusi.[2] OV L 21, 24.1.2009., 77. lpp.[3] OV L 6, 11.1.2011., 35. lpp.[4] OV L 35, 9.2.2011., 17. lpp.--------------------------------------------------PIELIKUMSPRASĪJUMI, KAS EKVIVALENTI ECB NODOTAJIEM ĀRĒJO REZERVJU AKTĪVIEM(EUR) |Euro zonas NCB | Prasījumi, kas ekvivalenti ECB nodotajiem ārējo rezervju aktīviem ( 2013. gada 30. jūnijā) | Prasījumi, kas ekvivalenti ECB nodotajiem ārējo rezervju aktīviem ( 2013. gada 1. jūlijā) | Nodoto pārskaitīto aktīvu summa |Nationale Bank van België /Banque Nationale de Belgique | 1397303846,77 | 1401024414,99 | 3720568,22 |Deutsche Bundesbank | 10909120274,33 | 10871789515,48 | –37330758,85 |Eesti Pank | 103115678,01 | 103152856,50 | 37178,49 |Banc Ceannais na hÉireann /Central Bank of Ireland | 639835662,35 | 643894038,51 | 4058376,16 |Bank of Greece | 1131910590,58 | 1129060170,31 | –2850420,27 |Banco de España | 4783645755,10 | 4782873429,96 | –772325,14 |Banque de France | 8192338994,75 | 8190916316,35 | –1422678,40 |Banca d’Italia | 7198856881,40 | 7218961423,55 | 20104542,15 |Central Bank of Cyprus | 78863331,39 | 77248740,29 | –1614591,10 |Banque centrale du Luxembourg | 100638597,47 | 100776863,74 | 138266,27 |Bank Ċentrali ta’ Malta /Central Bank of Malta | 36407323,18 | 36798912,29 | 391589,11 |De Nederlandsche Bank | 2297463391,20 | 2298512217,57 | 1048826,37 |Oesterreichische Nationalbank | 1118545877,01 | 1122511702,45 | 3965825,44 |Banco de Portugal | 1008344596,55 | 1022024593,93 | 13679997,38 |Banka Slovenije | 189410251,00 | 189499910,53 | 89659,53 |Narodna banka Slovenska | 399443637,59 | 398761126,72 | –682510,87 |Suomen Pankki | 722328204,76 | 721838191,31 | –490013,45 |Kopā [1]: | 40307572893,44 | 40309644424,48 | 2071531,04 |[1] Noapaļošanas dēļ kopsumma var neatbilst visu norādīto skaitļu summai.--------------------------------------------------